[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000004", "text": "Ta\u0308na koguneti po\u0303hjalikult uuendatud Pa\u0308rnu Leinaparki, kus ma\u0308lestati ja meenutati no\u0303ukogude punaterrori ohvreid Pa\u0308rnumaal ning kogu Eestis \u2013 inimesi, kellest valdava enamiku moodustasid eestlased ja kelle vastu oli suunatud riiklikult korraldatud rahva ha\u0308vitamine."}, {"text_idx": "#000005", "text": "Ma\u0308lestuskivi juures seisis Kaitseliidu rahuvalve. Leinalintidega sinimustvalgeid lippe hoidsid gaidid ja noorkotkad."}, {"text_idx": "#000006", "text": "Memento Pa\u0308rnumaa u\u0308henduse juht Isabell Maripuu to\u0303i na\u0308iteid va\u0308givalla all kannatanute la\u0308bielamistest: noor naine, kes on su\u0308nnitanud a\u0308sja oma esiklapse ja see laps sureb loomavagunis tema ka\u0308tel seeto\u0303ttu, et emal kaob hirmust tingituna rinnapiim; Siberis, kolme va\u0308ikelapse ema sureb nende ko\u0303rval naril na\u0308lga, sest ta on andnud oma viimase leivapalukese lastele; naabrid leiavad ko\u0303rval olevast zemljankast (maa sisse kaevatud onn) na\u0308lga surnud ema oma kahe lapsega kaenlas, kus tulel potis on veel soe esimestest kevadistest rohututtidest keedetud ilma soolata vedelik."}, {"text_idx": "#000007", "text": "Pa\u0308rnu Eliisabeti koguduse o\u0303petaja To\u0303nu Taremaa luges pu\u0308hakirjast Laulu 126: \u201eKui Issand to\u0303i tagasi Siioni vangid, siis olime nagu unena\u0308gijad. Siis oli meie suu ta\u0308is naeru ja meie keel ta\u0308is ho\u0303iskamist, siis o\u0308eldi paganarahvaste seas: \u201eIssand on neile suuri asju teinud!\u201d Issand on meile suuri asju teinud, me oleme ro\u0303o\u0303msad. Issand, too tagasi meie vangid, nagu veeojad Lo\u0303unamaal! Kes silmaveega ku\u0308lvavad, lo\u0303ikavad ho\u0303iskamisega. Kes minnes ko\u0303nnib nuttes, kui ta ku\u0308lviseemet kannab, see tuleb ja ho\u0303iskab, kandes oma vihke.\u201d"}, {"text_idx": "#000008", "text": "Taremaa suunas pilgud aastatuhandete tagusesse aega, kui ku\u0308u\u0308ditatud iisraeli rahvas sai po\u0308o\u0308rduda tagasi esiisade maale. \u201eMindi pisarates ja tuldi tagasi ro\u0303o\u0303msatena. Meie rahva ajalugu on tihtipeale vo\u0303rreldud Iisraeli ka\u0308eka\u0308iguga. To\u0303epoolest leiame sealt palju u\u0308hisjooni. Maha ja\u0308id purustatud kodud ja lo\u0303hkikistud pered. Oli tagasi tulijaid, aga paljud ja\u0308id vo\u0303o\u0303ramaa mulda.\u201d"}, {"text_idx": "#000009", "text": "Taremaa iseloomustas uuenenud Leinaparki eelko\u0303ige so\u0303naga va\u0308a\u0308rikus, ja\u0308ttes tahaplaanile so\u0303nad ilus vo\u0303i kaunis, sest leinas on raske midagi ilusat leida."}, {"text_idx": "#000010", "text": "Palves palvetati, et eestlased vo\u0303iksid rahvana pu\u0308sida."}, {"text_idx": "#000011", "text": "Pa\u0308rnu linnapea Romek Kosenkranius: \u201eMe peame ma\u0308letama! Peame ma\u0308letama, mis juhtus Eesti rahvaga 80 aastat tagasi. Mitte kunagi unustama, et meie rahva vastu pandi toime kuritegu No\u0303ukogude Liidu poolt, rahva parima osa su\u0308stemaatiline ha\u0308vitamine la\u0308bi selle, et nad saadeti Siberisse surema vo\u0303i hukkamisele.\u201d Kosenkranius osundas, et juuni- ja ma\u0308rtsiku\u0308u\u0308ditamised pandi toime eriti julmal viisil: lapsed, emad ja isad lahutati ning hukati to\u0308o\u0308ga vo\u0303i pu\u0308ssikuuliga No\u0303ukogude koonduslaagrites Siberis. \u201eTa\u0308na avatud uus Papiniidu memoriaal-va\u0308ljak peab meenutama seda kohta ja aega, kus so\u0303it Siberisse Pa\u0308rnumaal alguse sai. Me ei tohi unustada, peame ma\u0308letama, et sellised o\u0303udused kunagi ei korduks! Peame meenutama ja andma ajaloolise ma\u0308lu edasi oma lastele ja lastelastele, et nad mo\u0303istaks ja oskaks hoida Eestit, meie vabadust ja iseseisvust. Hoida ka tulevikus meie rahvast ja Eesti vabana! Elagu Eesti!\u201d"}, {"text_idx": "#000012", "text": "Maripuu va\u0308ljendas ro\u0303o\u0303mu, et linnavalitsus on nende palveid kuulda vo\u0303tnud ja Leinapargist kujuneb to\u0303eline memoriaal \u2013 koht, kus vo\u0303ivad rahus ma\u0308lestada need, kes kaotanud kogu No\u0303ukogude okupatsiooni ajal ja to\u0303ttu oma la\u0308hedased, so\u0303brad, tuttavad."}, {"text_idx": "#000014", "text": "\u201eNu\u0308u\u0308d on Leinapark saamas oma nimetusele va\u0308a\u0308rilise va\u0308ljana\u0308gemise,\u201d lausus Maripuu. \u201eTa\u0308nud kujundusprojekti autorile Kati Niibole maastikukujunduse firmast Hu\u0308u\u0308p, kelle na\u0308gemus pargi tulevikust on tehtud suure lugupidamisega siin toimunust. Projekt peegeldab selgelt kannatusi, annab vo\u0303imaluse rahus leinata ning sa\u0308ilitab ma\u0308lestusi toimunust, et selline olukord ei korduks enam iialgi.\u201d"}, {"text_idx": "#000015", "text": "To\u0308id teostab SKM Haljastus Kristo Songa juhatusel. \u201eMehed to\u0308o\u0308tavad palehigis ka na\u0308dalavahetustel, sest materjalide tarned hilinevad pidevalt. To\u0308o\u0308d ja\u0308tkuvad taas kohe pa\u0308rast meie u\u0308ritust. Suur ta\u0308nu neile! Suur ta\u0308nu ka linnaaednik Anu Nurmesalule, kes kureerib pargi kujundust ning teistele linnavalitsuse liikmetele nagu Kaido Koppel ja Janno Poopuu, kes hoiavad silma peal, et ko\u0303ik saaks just selline kui ootame.\u201d"}, {"text_idx": "#000016", "text": "Erilised ta\u0308nuso\u0303nad ja va\u0308ike ma\u0308lestusmeene anti rahastuse eest Pa\u0308rnu linnale ning isiklikult ta\u0308nati Romek Kosenkraniust, kes on Maripuu so\u0303nul teinud vo\u0303imalikuks, et ma\u0308lestus kannatanutest ei kaoks ka siis, kui meid enam pole."}]